Vabaabielu - õiguslik tähendus ja perspektiivid
 
Malle Seppik
Tallinna Ringkonnakohtu kohtunik

Aeg-ajalt kõlab hääli, et arvestades vabaabielu laia levikut, tuleks seda nähtust õiguslikult reguleerida. Veel enam, reas seisukohavõttudes on peetud vajalikuks reguleerida vabaabielu teatud aspekte analoogiliselt registreeritud abieluga. Siit küsimusi diskussiooniks:
 
1. Kas on võimalik piisava konkreetsusega määratleda need tunnused, mille kaudu saaks sätestada vabaabielu mõiste, nii et see seda nähtust hõlmaks?

2. Kas vabaabieluga seoses on suhteid, mille õiguslik reguleerimine oleks hädavajalik, või kohalduvad nendele suhetele juba olemasolevad õigusnormid?

3. Kas on argumente, mis räägiksid selle kasuks, et vabaabieluga seotud suhted oleksid reguleeritud analoogiliselt registreeritud abielust tekkivate õiguslike suhetega? Kui analoogilise reguleerimise võimalust jaatada, siis kuidas oleks võimalik seda regulatsiooni vältida isikutel, kes vaatamata abielutaolistele suhetele registreeritud abieluga analoogilisi õiguslikke tagajärgi ei soovi?